***ПРОЕКТ!***

**ДОГОВОР**

**№ РД–11–…......./................. 2017 г.**

 Днес, ........................... 2017 г., в гр. София, между:

 **МИНИСТЕРСТВОТО НА ЗДРАВЕОПАЗВАНЕТО**, със седалище и адрес на управление: гр. София 1000, пл. „Света Неделя“ № 5, с код по Регистър БУЛСТАТ № 000695317, представлявано от д-р Мирослав Ненков, зам.-министър на здравеопазването (възложител на основание Заповед №РД-11-321/05.09.2017 г. на министъра на здравеопазването) и ………………………………….. директор на дирекция „Бюджет и финанси“, наричано за краткост **„ВЪЗЛОЖИТЕЛ“,** от една страна

и

**„..........................................................................................”**, със седалище и адрес на управление: гр......................................................................, ЕИК/код по Регистър БУЛСТАТ/регистрационен номер или друг идентификационен код ........................................., представлявано от .................................., в качеството на.............................., наричан/а/о за краткост **„ИЗПЪЛНИТЕЛ“**, от друга страна, и

ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“

 на основание чл. 112 от Закона за обществените поръчки (ЗОП) и Решение № ............................... на ВЪЗЛОЖИТЕЛЯ за определяне на изпълнител на обществена поръчка с предмет: ***„Доставка на ултразвукова апаратура 2D и ултразвукова апаратура 3D“ по Предварително дефиниран проект № 4 „Подобрено качество на пренаталната диагностика и неонаталните грижи“ по Програма БГ 07 „Инициативи за обществено здраве“, осъществявана с финансовата подкрепа на Норвежкия финансов механизъм (НФМ) и Финансовия механизъм на европейското икономическо пространство (ФМ на ЕИП)“,*** се сключи този договор за следното:

1. **ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да достави и прехвърли собствеността на Възложителя на ултразвукова апаратура 2D и ултразвукова апаратура 3D в изпълнение на Предварително дефиниран проект № 4 „Подобрено качество на пренаталната диагностика и неонаталните грижи“ по Програма БГ 07 „Инициативи за обществено здраве“, осъществявана с финансовата подкрепа на Норвежкия финансов механизъм (НФМ) и Финансовия механизъм на европейското икономическо пространство (ФМ на ЕИП)“, съгласно Техническата спецификация на Възложителя и която е детайлно описана в Техническото и Ценово предложение на Изпълнителя, неразделна част от Договора, срещу задължението на Възложителя да я приеме и да заплати договорената цена съгласно условията, посочени по-долу.

(1.2) Освен доставката по алинея (1.1) предметът на Договора включва и изпълнението на следните дейности:

(1.2.1) Монтаж, инсталация, пробно изпитване и въвеждане в експлоатация на доставената медицинска апаратура;

(1.2.2) Обучение за работа с доставената медицинска апаратура с продължителност минимум 2 работни дни;

(1.2.3) Гаранционно обслужване на доставената медицинска апаратура.

(1.3) Изпълнителят се задължава да изпълни дейностите по алинея (1.1) и алинея (1.2) в съответствие с изискванията на Техническата спецификация на Възложителя, Техническото и Ценовото предложение на Изпълнителя, които са неразделна част от настоящия Договор, в сроковете по настоящия Договор.

1. **ЦЕНИ И НАЧИН НА ПЛАЩАНЕ**

**Член 2. Цена**

(2.1) За изпълнението на предмета на Договора, Възложителят се задължава да заплати на Изпълнителя обща цена в размер на ………………………лева без ДДС (*с думи*:) и …………………………… лева (*с думи*) с включен ДДС, съгласно Ценовото му предложение, неразделна част от настоящия Договор.

(2.2) Цената по алинея (2.1) е образувана както следва:

Цената за доставка и прехвърляне на собствеността на медицинската апаратура, инсталация, монтаж, пробно изпитване, въвеждане в експлоатация и обучение за работа с медицинската апаратура.

(2.3) Посочените цени са крайни и включват всички разходи, свързани с доставката до мястото на изпълнение: опаковка, транспорт, застраховки, митни сборове, такси, инсталация, монтаж, пробно изпитване, въвеждане в експлоатация с всички необходими за експлоатацията принадлежности и консумативи на медицинската апаратура, обучение, техническа документация, ръководства за употреба и гаранционна поддръжка. Всички разходи за извършване на гаранционно обслужване в срока на гаранцията …………………(не по-малък от 36 (тридесет и шест) месеца от въвеждането в експлоатация и не по-кратък от обявения от производителя гаранционен срок, са за сметка на Изпълнителя.

(2.4) Посочените в настоящия Договор цени са крайни и остават непроменени за срока на действието му.

**Член 3. Начин на плащане**

(3.1) Плащанията се извършват в български лева, с платежно нареждане по следната банкова сметка, посочена от Изпълнителя:…………………………………………………. Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(3.2) Плащането на цената по алинея (2.1) по настоящия Договор се извършва, както следва:

(3.2.1) Възложителят заплаща авансово 100 % (сто процента) от цената по алинея (2.1) в срок до 15 (петнадесет) дни след подписване на настоящия Договор и предоставяне от Изпълнителя на Възложителя на фактура оригинал за стойността на авансовото плащане и безусловна и неотменяема гаранция за авансово плащане, издадена в полза на възложителя в случаите, когато тя се представя под формата на банкова гаранция или застраховка, в една от формите, посочени в член 111, ал.5 от ЗОП. Гаранцията обезпечаваща авансовото плащане е със срок минимум 3 (три) месеца след датата на сключване на договора и се освобождава в срок до 3 (три) дни след връщане или усвояване на аванса.

(3.3) За дата на плащането, се счита датата на заверяване на банковата сметка на Изпълнителя със съответната дължима сума.

(3.4) Изпълнението на дейностите по договора се удостоверява с представяне на следните документи кумулативно:

(3.4.1) Оригинална фактура;

(3.4.2) Двустранно подписан приемо-предавателен протокол, за доставката на медицинската апаратура. В случай, че апаратурата остане на отговорно пазене в склад на Изпълнителя, същото се отразява в протокола;

(3.4.3) Двустранно подписани приемо-предавателни протоколи относно: инсталация и монтаж, пробно изпитване, въвеждане в експлоатация с всички необходими за експлоатацията принадлежности и консумативи на медицинската апаратура и обучение;

(3.4.4) Гаранция за апаратурата.

(3.4.5) За изпълнение на доставките по договора се счита и подписването на приемо-предавателен протокол между представители на Изпълнителя и Възложителя, с който се удостоверява, че апаратурата е приета и оставена за отговорно пазене в склад на Изпълнителя.

(3.5) Във всяка фактура изпълнителят трябва да посочи, че плащането се осъществявана с финансовата подкрепа на Норвежкия финансов механизъм (НФМ) и Финансовия механизъм на европейското икономическо пространство (ФМ на ЕИП)“.

1. **СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4. Срокове и място на доставка**

(4.1) Настоящият Договор влиза в сила от дата на която е подписан от страните, като дейностите по доставката на апаратурата, инсталация, монтаж, пробно изпитване, въвеждане в експлоатация и обучение, следва да бъдат изпълнени до ……………………………*(не по-късно от 31.12.2017 г.)*

(4.2) Срокът за изпълнение на доставка на медицинската апаратура е до ……… дни *(не по-дълъг от 20 (двадесет) дни)* от сключването на договора, но не по-късно от края на първата седмица на месец декември 2017 г.

(4.3) Минималният гаранционен срок на медицинската апаратура е ………. месеца (*не по – малък от 36 (тридесет и шест) месеца*) от въвеждането ѝ в експлоатация и не по – кратък от обявения от производителя гаранционен срок.

(4.4) Изпълнителят е длъжен да извършва гаранционно обслужване на доставената медицинска апаратура, в рамките на гаранционния срок по предходната алинея (4.3), считано от датата на въвеждането ѝ в експлоатация.

(4.5) Място на изпълнение на предмета на договора: съгласно списък на лечебните заведения (приложение към договора).

**Член 5. Условия на доставка**

**(5.1) Доставка**

(5.1.1) Изпълнителят се задължава да достави до мястото на доставка и в съответния срок на доставка, съответно да прехвърли собствеността и предаде на Възложителя медицинската апаратура, предмет на доставката, отговаряща на техническите характеристики и окомплектована с всички необходими за експлоатацията принадлежности и консумативи на медицинската апаратура, както и пълно Ръководство за употреба на производителя на български и английски език на хартиен и електронен носител, в което да има ясни инструкции и подробно описание на съответните протоколи и функции на всички приложения, както и необходимите материали за провеждане на обучения за потребителите.

(5.1.2) Изпълнителят предава медицинската апаратура на упълномощен представител на Възложителя. Доставената медицинска апаратура може да остане на отговорно пазене в склад на Изпълнителя. За съответствието на доставената медицинска апаратура и приемането ѝ по вид, количество, компоненти, окомплектовка се подписва приемо-предавателен протокол от Страните или техни упълномощени представители, след проверка за: отсъствие на „**Несъответствия**“ (недостатъци, дефекти, повреди, липси и/или несъответствия на доставената медицинска апаратура и/или придружаващата я документация и аксесоари с изискванията на настоящия Договор, както и с техническите характеристики и с изискванията, представени в Техническото предложение на Изпълнителя и Техническата спецификация на Възложителя), наличие на окомплектовка на доставката и представяне на документите, изискващи се съгласно алинея (5.1.1). Приемо-предавателният протокол съдържа основанието за съставянето му (номер на договора), сериен номер и/или други идентифициращи данни предмет на доставката.

(5.1.3) Изпълнителят уведомява Възложителя писмено в срок от 2 (два) дни предварително за конкретните дати и час, на които ще се извърши доставката. При предаването на медицинската апаратура, Изпълнителят осигурява на Възложителя необходимото според обстоятелствата време да го прегледа за явни Несъответствия.

(5.1.4) При констатиране на явни Несъответствия, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, и се посочва срокът, в който същите ще бъдат отстранени. След отстраняване на Несъответствията, Страните подписват двустранен Приемо-предавателен протокол за приемане на доставката. В случай че Несъответствията са съществени и не бъдат отстранени в рамките на дадения от Възложителя срок, или при забавяне на доставката на медицинската апаратура с повече от 10 (десет) дни, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, както и да получи обратно всички платени авансово от Възложителя суми, с изключение на авансово платените суми за стоките, които са доставени от Изпълнителя и приети от Възложителя, включително да усвои сумите по предоставените гаранции.

(5.1.5) Подписването на приемо-предавателния протокол без забележки има силата на приемане на доставката от страна на Възложителя, освен в случаите на "скрити Несъответствия", които не могат да бъдат установени при обикновения преглед на медицинската апаратура. Приемането на доставката на медицинската апаратура с приемо-предавателния протокол няма отношение към установените впоследствие в гаранционния срок Несъответствия.

(5.1.6) Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до 7 (седем) дни от узнаването им, но не по-късно от изтичане на гаранционния срок.

(5.1.7) При наличие на явни Несъответствия посочени в констативния протокол по алинея (5.1.4) и/или при наличие на скрити Несъответствия, констатирани от Възложителя и съобщени на Изпълнителя по реда на алинея (5.1.6) Изпълнителят заменя доставената медицинска апаратура или съответния компонент със съответстващи с изискванията на настоящия Договор в срока посочен съответно в констативния протокол и/или в разумен срок след получаване на уведомлението по алинея (5.1.6), който не може да бъде по-дълъг от 10 (десет) дни; или цената по Договора се намалява съответно с цената на несъответстващите компоненти или с разходите за отстраняване на Несъответствията, ако това не води до промяна в предмета на поръчката и запазването на тези компоненти, позволява нормалната експлоатация на медицинската апаратура.

(5.1.8) В случаите на Несъответствия посочени в констативния протокол по алинея (5.1.4), Възложителят задържа гаранцията за авансово плащане до отстраняването им.

**(5.2) Инсталиране**

За извършеното инсталиране, монтаж, пробно изпитване, въвеждане в експлоатация на медицинската апаратура Страните, или упълномощени от тях лица подписват двустранен приемо-предавателен протокол. Възложителят има право да откаже да подпише протокола по настоящия член до окончателното въвеждане в експлоатация на медицинската апаратура, в степен позволяваща незабавната ѝ и безпрепятствена употреба.

**(5.3) Обучение за работа с медицинската апаратура**

(5.3.1) Обучението за работа с медицинската апаратура, следа да се организира и проведе с продължителност от минимум 2 (два) работни дни. Възложителят предоставя на Изпълнителя списък на лицата, които следва да бъдат обучени за работа с медицинската апаратура.

(5.3.2) Изпълнителят е длъжен да приключи обучението на специалистите на Възложителя в срока по алинея (5.3.1). Изпълнителят е длъжен до осигури достатъчен брой обучаващи, както и присъствието им на мястото за обучение.

(5.3.3) За извършеното обучение Страните, или упълномощени от тях лица подписват двустранен протокол. Изпълнителят не носи отговорност за забавяне на обучението поради отсъствие на специалистите на Възложителя по време на периода на обучението, при условие, че е уведомил писмено Възложителя за такова отсъствие.

(5.3.4) Замяна на специалисти, подлежащи на обучение е допустима в срок до 2 (два) дни и не повече от 2 (два) пъти.

**Член 6.**

Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

**Член 7. Преминаване на собствеността и риска**

Собствеността и риска от случайно повреждане или погиване на медицинската апаратура, предмет на доставка преминава от Изпълнителя върху Възложителя от датата на подписване на приемо-предавателния протокол по член (5.2).

1. **ПРАВА И ЗАДЪЛЖЕНИЯ НА СТРАНИТЕ**

**Член 8. Права и задължения на Изпълнителя**

(8.1) Изпълнителят се задължава да достави, инсталира, монтира, да изпита пробно и да въведе в експлоатация медицинската апаратура, предмет на настоящия Договор, отговаряща на техническите параметри, представени в Техническото предложение на Изпълнителя и на Техническата спецификация на Възложителя, окомплектована съгласно изискванията на алинея (5.1.1) и придружена със съответните документи, както и да прехвърли собствеността върху нея на Възложителя в договорените срокове и съгласно условията на настоящия Договор.

(8.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(8.3) Изпълнителят се задължава да извършва текуща поддръжка и гаранционно обслужване на медицинската апаратура в рамките на гаранционния срок, при условията и сроковете на този Договор, съответно при условията на гаранцията.

(8.4) Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставената медицинска апаратура проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

(8.5) Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Изпълнителя и да изпълнява задълженията си по Договора без да пречи на нормалното протичане на работата на Възложителя.

(8.6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(8.7) Изпълнителят се задължава да съхранява всички документи по изпълнението на настоящия Договор за период от 5 (пет) години след датата на приключване и отчитане на програма.

(8.8) Изпълнителят се задължава да предостави възможност на Администрацията на Министерския съвет в качеството й на Подкрепящо звено, Министерство на здравеопазването в качеството му на Програмен оператор, Одитиращ орган – Изпълнителна агенция „Одит на средствата от европейския съюз“, Сертифициращ орган – Дирекция „Национален фонд“ в Министерство на финансите,  Сметна палата, националните одитиращи власти, Борда на одиторите на Европейската асоциация за свободна търговия (ЕАСТ) и Службата на Генералния одитор на Норвегия, Комитета на финансовия механизъм и Норвежкото министерство на външните работи, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 5 (пет) години след приключването на Програмата.

(8.9) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(8.10) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп до помещенията на Възложителя, в които ще се монтира медицинската апаратура.

(8.11) Изпълнителят се задължава да извърши обучение за работа с медицинската апаратура в уговорените срокове и график и съгласно договорените условия.

(8.12) Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа/инсталацията, въвеждането в експлоатация и пробното изпитване на медицинската апаратура.

(8.13) Изпълнителят се задължава да изпълнява дейностите, предмет на договора в съответствие с чл. 4.7.2. на Регламента за изпълнение на Финансовия механизъм на Европейското икономическо пространство 2009-2014 г. и Регламента за изпълнение на Норвежкия финансов механизъм 2009-2014 г., а също така и с изискванията по отношение на информацията и публичността в Приложение 4 към Регламентите[[1]](#footnote-1) и в Наръчника за комуникация и дизайн[[2]](#footnote-2).

**Член 9. Права и задължения на Възложителя**

(9.1) При добросъвестно и точно изпълнение на Договора, Възложителят се задължава да заплати общата цена по алинея (2.1) от този Договор, съгласно условията и по начина, посочен в него.

(9.2) Възложителят се задължава да приеме доставката на медицинската апаратура, предмет на Договора по реда на алинея (5.1.2) и следващите, ако отговаря на договорените изисквания, в срок до 3 (три) дни след писменото му уведомяване, както и да осигури достъп до помещенията си и необходимите условия за монтажа и въвеждането ѝ в експлоатация.

(9.3) Възложителят има право да иска от Изпълнителя да изпълни доставката на медицинската апаратура на посочения в алинея (4.5) от Договора адрес, в срок и без отклонения от договорените изисквания.

(9.4) Възложителят се задължава да съдейства при провеждане на обучението на своите специалисти, като осигурява присъствието им в договореното време.

(9.5) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(9.6) Възложителят има право на рекламация по отношение на доставената по Договора медицинска апаратура, както по отношение на монтажа и инсталацията ѝ при условията посочени в настоящия Договор и съгласно гаранционните му условия.

(9.7) Възложителят има право да изисква от Изпълнителя замяната на несъответстващо с Техническите спецификации и/или дефектна медицинска апаратура и/или нейни компоненти, както и отстраняване на недостатъците, по реда и в сроковете, определени с настоящия Договор.

(9.8) Възложителят има право да откаже приемането на доставката, както и да задържа изцяло или частично предоставената гаранция, обезпечаваща авансово представените средства, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.

(9.9) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

(9.10) Възложителят е длъжен да следи и осигурява извършването на поддръжка и сервиз на медицинската апаратура в рамките на гаранционния срок, при условията и сроковете на този Договор.

(9.11) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ГАРАНЦИОННА ОТГОВОРНОСТ и ГАРАНЦИОННО ОБСЛУЖВАНЕ**

**Член 10.**

(10.1)Гаранционна отговорност

(10.1.1) Изпълнителят гарантира пълната функционална годност на медицинската апаратура съгласно договореното предназначение, както и съгласно Техническото предложение, Техническата спецификация и техническите стандарти за качество и безопасност.

(10.1.2) В рамките на гаранционния срок Изпълнителят отстранява за своя сметка и в договорените срокове всички несъответствия, повреди, дефекти и/или отклонения на доставената апаратура проявени и/или открити в рамките на гаранционния срок, съгласно гаранционните условия и Техническото предложение на Изпълнителя. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

(10.1.3) Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да изпрати квалифицирани представители на място за констатиране и идентифициране на повредата в срок до 24 часа от получаване на рекламационното съобщение на Възложителя. При визитата на сервизния екип на Изпълнителя се съставя констативен протокол за извършеното техническо обслужване, вида на повредата, работите и срокът необходими за отстраняването ѝ в два еднообразни екземпляра.

(10.1.4) Изпълнителят се задължава максималното време на реакция да е до 4 часа (7 дни в седмицата, 24 часа в денонощието) от съобщаване на проблема, като се изпраща съобщение с имената на квалифицираните представители за констатиране и идентифициране на повредата. Изпълнителят е длъжен да изпрати квалифицираните представители на място за констатиране и идентифициране на повредата в срок до 24 часа от получаване на рекламационното съобщение на Възложителя.Изпълнителят се задължава да отстранява настъпилите повреди, като максималната продължителност на прекратяване на работа на апаратурата поради повреди или профилактика, да бъде по-малко от двеста и четиридесет (240) часа годишно. В случай, че това време превиши 240 часа, изпълнителят приема гаранционния срок (или сервизното обслужване) да бъдат удължени с толкова дни, колкото часа над определените 240 часа апаратурата не е работила.

(10.2) Гаранционно (сервизно) обслужване-профилактика

(10.2.1) Изпълнителят се задължава да осигури на Възложителя гаранционно обслужване на медицинската апаратура в гаранционния срок. Изпълнителят се задължава да извършва с предимство гаранционното обслужване на медицинската апаратура на Възложителя по време на целия гаранционен период, в срок не по-късно от 3 (три) дни от постъпване на заявка за обслужване от страна на Възложителя. Гаранционното обслужване се осъществява на място, в помещенията на Възложителя, от оторизирани представители на производителя на апаратурата или негов упълномощен представител.

1. **ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА АВАНСОВО ПЛАЩАНЕ**

**Член 11. Видове гаранции, размер и форма на гаранциите**

(11.1) Видове и размер на гаранциите

(11.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 5 % (пет процента) от стойността на Договора по алинея (2.1) или сумата от …………………………………………………………..;

(11.1.2) Гаранция за срочно изпълнение на договора е в размер на 80 % (осемдесет процента) от гаранцията обезпечаваща изпълнението на договора;

(11.1.3) Гаранция за качествено изпълнение е в размер на 20 % (двадесет процента) от стойността на гаранцията обезпечаваща изпълнението на договора.

(11.1.4) Изпълнителят предоставя гаранция за обезпечаване на авансовото плащане в размер на 100 % (сто процента) от цената на Договора по алинея (2.1) или сумата от ………………………... лева.

(11.1.5) Изпълнителят представя документи за внесени гаранции за изпълнение на Договора и за гарантиране на авансовото плащане към датата на сключването му.

(11.2) Форма на гаранциите

(11.2.1) Изпълнителят избира формата на гаранциите измежду една от следните: (1) парична сума внесена по банковата сметка на Възложителя; (2) банкова гаранция; или (3) застраховка, които обезпечават изпълнението чрез покритие на отговорността на Изпълнителя.

**Член 12. Изисквания по отношение на гаранциите**

(12.1) Когато гаранцията се представя във вид на **парична сума**, то тя се внася по следната банкова сметка на Възложителя: БАНКА: БНБ ЦЕНТРАЛНО УПРАВЛЕНИЕ; BIC: BNBG BGSD; IBAN: BG21 BNBG 9661 3300 1293 01. Всички банкови разходи, свързани с преводите на сумата са за сметка на Изпълнителя;

(12.2) В случай, че изпълнителят преведе парите по електронен път (електронно банкиране), той следва да завери съответния документ с подпис и печат (ако има такъв).

(12.3) Гаранцията за срочно изпълнение е със срок на валидност 30 (тридесет) дни след въвеждането в експлоатация и обучението на лицата за работа с медицинската апаратура по ал. 1.1.

(12.4) Гаранцията за качествено изпълнение е със срок на валидност 30 (тридесет) дни след изтичането на гаранционния срок.

(12.5) Гаранцията за авансово плащане е безусловна, неотменяема, когато тя се представя под формата на банкова гаранция или застраховка, в една от формите по чл. 111, ал. 5 от Закона за обществените поръчки, покриваща 100 % (сто процента) от стойността на авансовото плащане и е със срок минимум 3 (три) месеца от датата на сключване на договора. В случай че гаранцията изтича преди датата на доставка, изпълнителят се задължава да удължи гаранцията със срок минимум 30 (тридесет) дни след определената дата за доставка.

(12.6) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема.

(12.6.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(12.6.2) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(12.7). **Застраховката**, която обезпечава изпълнението, чрез покритие на отговорността на Изпълнителя, следва да бъде безусловна, неотменяема и непрехвърлима. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, съответно при неусвояване или невръщане на авансовото плащане и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

(12.7.1) Страните се съгласяват в случай на учредяване на застраховка, тя да съдържа условие, че при първо поискване застрахователят следва да заплати сумата по гаранцията независимо от направените възражения и защита, възникващи във връзка с основните задължения.

**Член 13. Задържане и освобождаване на гаранциите**

(13.1). Възложителят освобождава гаранцията за изпълнение на Договора при условия, както следва:

(13.1.1) Гаранцията за срочно изпълнение се освобождава в срок 30 (тридесет) дни след доставката, инсталирането, въвеждането в експлоатация, пробно изпитване на медицинската апаратура и обучение на лица за работа, без възложителя да дължи лихви на изпълнителя за този период, при условие, че сумите по гаранцията не са усвоени или не са настъпили условия за усвояването им от възложителя.

(13.1.2) Гаранцията за качествено изпълнение се освобождава в срок 30 (тридесет) дни след изтичане на гаранционния срок, без възложителят да дължи лихви на изпълнителя за този период, при условие, че сумите по гаранцията не са усвоени или не са настъпили условия за усвояването им от възложителя.

(13.1.3) Гаранцията за авансово плащане се освобождава от възложителя в срок 3 дни след връщане или усвояване на аванса. За дата на усвояване на аванса ще се счита подписването на приемо-предавателни протоколи по чл. (3.4) за приемане без забележки.

(13.1.4) Възложителят не дължи лихви върху сумите по предоставените гаранции, независимо от формата под която са предоставени.

(13.1.5) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

(13.1.6.) Възложителят има право да задържи изцяло или частично гаранцията за изпълнение и/или обезпечаваща авансовото плащане, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя, съответно при възникване на задължения за Изпълнителя за връщане на авансово платени суми. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението, а от гаранцията обезпечаваща авансовото плащане – сумата в размер на авансовото плащане, при условие, че същото не е усвоено или върнато на Възложителя.

(13.1.7) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

(13.1.8) В случай на задържане от Възложителя на суми от гаранциите, Изпълнителят е длъжен в срок до 3 (три) дни да допълни съответната гаранция до размера ѝ, уговорен в настоящия договор, като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да дозастрахова отговорността си до размера на съответната гаранция.

1. **НЕУСТОЙКИ**

**Член 14.**

(14.1) При забавено изпълнение на задължения по Договора от страна на Изпълнителя в нарушение на предвидените в този Договор срокове, същият заплаща на Възложителя неустойка в размер на 0,1 % от сумата за всеки просрочен ден, но не повече от 5 % от цената по чл. (2.1).

(14.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,1 % от дължимата сума за всеки просрочен ден, но не повече от 1 % от размера на забавеното плащане.

(14.3) При системно (три и повече пъти) неизпълнение на задълженията за гаранционно обслужване и/или гаранционни ремонти в срока на гаранцията, Изпълнителят дължи на Възложителя, неустойка в размер на 5 % от цената по чл. (2.1).

(14.4) При пълно неизпълнение на задълженията за гаранционно обслужване и/или гаранционни ремонти в срока по гаранцията, Изпълнителят дължи на Възложителя неустойка в размер на 10 % стойността на Договора.

(14.5) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

(14.6.) Неустойките се заплащат незабавно, при поискване от Възложителя, по банкова сметка посочената в чл. (12). В случай че банковата сметка на Възложителя не е заверена със сумата на неустойката в срок от 3 дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

1. **ПОДИЗПЪЛНИТЕЛИ**

**Член 15. Общи условия приложими към Подизпълнителите**

(15.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(15.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(15.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(15.4) Независимо от използването на подизпълнители, отговорността за изпълнение на настоящия Договор и на Изпълнителя.

(15.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Член16. Договори с подизпълнители**

При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

* приложимите клаузи на Договора са задължителни за изпълнение от подизпълнителите;
* действията на Подизпълнителите няма да доведат пряко или косвено до неизпълнение на Договора;
* при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 17. Разплащане с подизпълнители**

(17.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(17.2) Разплащанията по член (17.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(17.3) Към искането по алинея (17.2) Изпълнителят предоставя становище, от което да е видно дали оспорва плащанията или част от тях като недължими.

(17.4) Възложителят има право да откаже плащане по алинея (17.2), когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 18.**

(18.1) Настоящият Договор се прекратява в следните случаи:

- по взаимно съгласие на Страните, изразено в писмена форма;

- с изтичане на уговорения срок;

- когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;

- при настъпване на невиновна невъзможност за изпълнение поради непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 30 дни;

(18.2) Възложителят може да прекрати Договора без предизвестие, с уведомление, изпратено до Изпълнителя:

- при системно (три и повече пъти) неизпълнение на Изпълнителя на задълженията за гаранционно обслужване и/или гаранционни ремонти в срока на гаранцията; или

- при пълно неизпълнение на задълженията на Изпълнителя за гаранционно обслужване и/или извършване на гаранционни ремонти в срока по гаранцията; или

- при забава продължила повече от 10 дни или при пълно неизпълнение на задължението на Изпълнителя за въвеждането в експлоатация и пробно изпитване на медицинската апаратура и/или за обучение на лицата; или

- когато използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор.

(18.3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

(18.4) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(18.5) Възложителят може да развали Договора по реда и при условията предвидени в него или в приложимото законодателство.

(18.6) Възложителят може да прекрати договора едностранно с 30 дневно предизвестие, като в този случай дължи плащане само на доставената и приета медицинска апаратура, но не и неустойки.

**Член 19.**

Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Член 20.**

(20.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(20.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(20.3) Докато трае непреодолимата сила, изпълнението на задължението се спира.

(20.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ**

**Член 21.**

(21.1) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма информация, която има характер на търговска тайна, на когото и да е, освен пред своите служители и/или консултанти. Разкриването на информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИ РАЗПОРЕДБИ**

**Член 22.**

За всички неуредени в настоящия Договор въпроси се прилага действащото българско законодателство.

**Член 23**.

(23.1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

ЗА ИЗПЪЛНИТЕЛЯ: ЗА ВЪЗЛОЖИТЕЛЯ:

 “...........................” Министерство на здравеопазването

гр. София гр. София 1000

ул.”..” № .. пл. “Света Неделя” № 5

тел тел.: …………

факс факс: ………..

е-mail е-mail: ..……..

Банкова сметка Банкова сметка

ТБ БНБ Централно управление

IBAN IBAN: BG21 BNBG 9661 3300 1293 01 - депозити,

BIC код BIC код на БНБ – BNBG BGSD

(23.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(23.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(23.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 23 се считат за валидно изпратени и получени от другата Страна.

(23.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 24**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 25**.

(25.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(25.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 26**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 27**

При подписването на настоящия Договор се представиха следните документи, като ценовото предложение, техническото предложение, техническата спецификация на възложителя и списъкът на лечебните заведения стават негова неразделна част:

* Документи по чл. 112, ал. 1 от ЗОП;
* Гаранция за изпълнение;
* Ценово предложение;
* Техническо предложение;
* Техническа спецификация на възложителя;
* Списък на лечебните заведения.

Настоящият Договор се подписа в три еднообразни екземпляра на български език – два за Възложителя и един за Изпълнителя.

**ВЪЗЛОЖИТЕЛ: ИЗПЪЛНИТЕЛ:**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. <http://eeagrants.org/Results-data/Results-overview/Documents/Legal-documents/Regulations-with-annexes>

2 [http://www.bg07eeagrants.bg/assets/resourcedocuments/239/CommunicationManuаl.pdf](http://www.bg07eeagrants.bg/assets/resourcedocuments/239/CommunicationManu%D0%B0l.pdf) [↑](#footnote-ref-1)
2. [↑](#footnote-ref-2)